 Nínú ọrọ rẹ, alukoro ọlọpàá nípìnlẹ náà Olugbenga Fadeyi sàlàyé fún BBC Yoruba pé, gbogbo ìgbèsẹ tó yẹ fun ileesẹ ọlọpaa lati gbé lori isẹlẹ yii ni awọn n gbe. O ní àwọn ti kan sí àwọn lọbalọba, àwọn ọdọ àdúgbò, àwọn ọlọdẹ, àti àwọn àjọ elétò ààbò míràn láti maa fi ìṣẹlẹ to bá n wáye láyìká wọn tó ọlọpàá létí . Fadeyi ni ilé ìṣẹ ọlọpàá ti bẹrẹ ìwádìí lórí ìṣẹlẹ túntun ti Mujeeb ti wọn pa tó ṣẹlẹ yìí, láti rí idí aburú tó n fojoojúmọ wáyé níjọba ìbílẹ Akinyele nílùú Ibadan. Alukoro ọlọpàá ní òun kò ní le máa sàlàyé àwọn ǹkan míràn tí àjọ náà tí n ṣe nítori pé, gbogbo àwọn ọdaran yìì náà ló n tẹtí sí ǹkan tó n lọ lórí ayélujára láti mọ ibi ti ọlọpàá báṣẹ dé. Àwọn iròyin tì ẹ leè ní ìfẹ síí: O ní kí ìwádìí ba lè já geere, a ò ni le sàlàye lẹkùnrẹrẹ ibi ti ìwádìí ti dé dúró, sùgbọn ti ìwádìí náá ba ti kẹsẹ jári tán, ileesẹ ọlọpàá yóò le sọ fún ará ilú bi gbogbo rẹ ṣe jẹ Nípa bóyá àwọn amọkùn ṣeka yìí fí n ṣe ètùtù ni gẹgẹ bi àwọn kan ṣe sọ, Ọgá ọlọpàá ní ìwádìí ṣì ń lọ lọwọ lórí rẹ náà. Títí di àsìkò yìí a kò ti rí ẹni kankan lórí ìṣẹlẹ ti Mujeeb sùgbọn ọwọ ti tẹ ẹnikan nípa ti Azeezat. Ẹjọ náà ti wà ni ẹka tó ń ri si ìwà ọdaran ní ìpínlẹ Oyo. Ìpànìyàn Akinyele: Ìgbọnsẹ ni Mujeed lọ ṣe lAkinyele, ni wọn bá ṣáa ní àdá pa Ọrọ gbogbo kii fẹ si lẹyin ikeemu agbegbe Akinyẹle bayii ni ipinlẹ Ọyọ paapaa julọ to ba n di ọrọ ka da ẹmi ẹni legbodo. Awọn oniṣẹ ibi kan ti pa ọmọ ọdun marun un kan ni ijọba ibilẹ Akinyẹle ni ipinlẹ Ọyọ. Gẹgẹ bi iroyin abẹle ti a gbọ lati ibẹ, ko pẹ pupọ lẹyin ti ọwara ojo to balẹ lowurọ ọjọ Aje ni ilu Ibadan wawọ ro diẹ tan ni ọmọdekunrin naa ti orukọ rẹ n jẹ Mujeeb Trimisiyu pada lọ si ile awọn obi rẹ to wa lagbegbe Tose lagbegbe ijọba ibilẹ Akinyẹle lati lọ ree ṣe igbọnsẹ. Igbọnṣẹ ikẹyin ti Mujeeb ṣe niyi o ki awọn oniṣẹẹbi naa to kọlu ti wọn si paa ki wọn to bẹ lugbẹ. Bi ẹ ko ba ni gbagbe, lagbegbe Akinyẹle yii kan naa lawọn oniṣẹ ibi kan ti pa awọn omidan meji, Barakat Bello ati Grace Osiagwu lẹyin ti wọn fipa ba wọn lo pọ tan. Bakan naa ni lawọn kan naa tun kọlu Azeezat Shomuyiwa ti wọn fọ okuta mọ lori pẹlu oyun oṣu meje ninu rẹ. Ibadan Murder: Oyún oṣù méje ló ń bẹ nínú Azeezat, kí wọn tó fòkúta fọ ọ lórí Eyi ni iku kẹrin laarin oṣu kan sira wọn lagbegbe yii kan naa. Gẹgẹ bi a ṣe gbọ, ọmọdekunrin yii pariwo irora sita nigba tawọn oniṣẹẹbi naa n kọluu, ṣugbọn ki iya rẹ to lee ṣawari ibi ti igbe irora naa ti wa, wọn ti ṣaa lada ti o si ti wa ninu agbara ẹjẹ. Gẹgẹ bi a ṣe gbọ, igbọnsẹ lo sọ fun awọn ẹgbọn rẹ pe oun fẹ lọ ṣe ti wọn si ṣilẹkun to jade si ẹyinkule ile naa fun pe ko lọ gbọnsẹ . Ileeṣẹ ọẹọpaa ni ipinlẹ Ọyọ ko tii sọ ohunkohun lori iṣẹlẹ yii lasiko ti a fi n ko iroyin yii jọ. Ileesẹ ọlọpàá ìpínlẹ Oyo ti ké gbàjarè pé, adiyẹ ń làágùn, sùgbọn ìyẹ ara rẹ ni kò jẹ kí ènìyàn mọ, pàápàá jùlọ, nidii igbesẹ rẹ láti dẹkun ìwà ìbájẹ àti fífi ẹmi àwọn ènìyàn sòfò ní ìpínlẹ Oyo. : Ìpànìyàn Akinyele: Àwọn ìgbésẹ tí ọlọpàá ń gbé lórí ikú Mujeeb tí wọn pa nílùú Ibadan 